వారు విదేశాల్లో తలదాచుకోలేరు
- ఆర్థిక మంత్రి ఆరుణ్‌ జైట్లీ
న్యూఢిల్లీ : భారత్‌లో ఆర్థిక నేరాలకు పాల్పడి విదేశాల్లో తలదాచుకునేవారి ఆస్తులను స్వాధీనం చేసుకునేందుకు వీలుగా కొత్త చట్టాన్ని తీసుకు రావాలా లేక ఉన్న చట్టాలనే సవరించాలా అన్న విషయాన్ని పరిశీలిస్తున్నట్టుగా తెలిపారు ఆర్థిక నేరాలకు పాల్పడిన వారికి విదేశాల్లో తలదాచుకొనే అవకాశం లేకుండా పటిష్ట చర్యలు చేపట్టామన్నారు. ఇందుకు సాధ్యమైనన్ని దేశాలతో పరస్పర సహకార ఒప్పందాలు కుదుర్చుకోనున్నట్టుగా తెలిపారు. బ్యాంకులకు భారీగా రుణాలు ఎగ్గొటి లండన్‌ పారిపోయిన కింగ్‌ఫిషర్‌ చీఫ్‌ విజరు మాల్యానుభారత్‌కు రప్పించేందుకు దర్యాప్తు సంస్థలు తీవ్రంగా కృషి చేస్తున్నట్టు జైట్లీ వివరించారు. ఇటీవల లండన్‌లో పర్యటించినప్పుడు అక్కడి ప్రభుత్వ అధికారులతోనూ ఈ విషయమై చర్చలు జరిపామన్నారు.
మీ స్నేహితులకు రికమెండ్ చెయ్యండి